L-eks Ministru Laburista Konrad Mizzi reġa' deher quddiem il-Kumitat tal-Kontijiet Pubbliċi, il-PAC, li qed jinvestiga l-kuntratt tal-proġett tal-Electrogas. Il-proġett tal-Electrogas kien qed jiġi investigat mill-ġurnalista Daphne Caruana Galizia li nqatlet fl-2017 u kien spiċċa fiċ-ċentru tal-allegazzjonijiet ta' korruzzjoni. Xi spikka fis-seduta ta' llum: Għall-ewwel Konrad Mizzi qal li ma jafx imma wara ikkonferma li Electrogas se jħallsu €18-il miljun f'penali fi tmiem il-kuntratt Qal li sa fejn jaf hu se jitħallsu fl-aħħar tal-kuntratt t' 18-il sena u bl-interessi iżda ma kellux aktar dettalji Mizzi qal li hu ma nnegozjax f'isem l-Enemalta u allura se jistaqsi biex fil-laqgħa li jmiss ikollu l-informazzjoni dwar ir-rata ta' interess u l-capping li għamlet l-Enemalta dwar il-penali Konrad Mizzi jiċħad li l-Enemalta "iffrankat" lill-Electrogas 40 miljun ewro f'taxxa Merħba għal dan il-live blog ta' Newsbook.com.mt Tibda s-seduta tal-Kumitat għall-Kontijiet Pubbliċi, il-PAC. Jidħol għas-seduta l-eks Ministru Laburista Konrad Mizzi, akkumpanjat mill-avukati tiegħu Carol Peralta u Jean Paul Sammut. Jibda jistaqsi ċ-Chairperson tal-PAC, Beppe Fenech Adami. Beppe Fenech Adami jistaqsi dwar il-wegħda li jibnu l-impjant fi żmien 18-il xahar wara li l-PL ġie elett fl-2013. Mizzi jinsisti li l-iskop li jitlesta f'dak il-perjodu kien biex jitraħħsu t-tariffi tad-dawl u l-ilma. Beppe Fenech Adami fakkar lil Mizzi li l-eks PM Joseph Muscat kien qal li jirriżenja jekk il-proġett ma jkunx lest fi żmien 18-il xahar. Karol Aquilina qed jistaqsi meta ġie ffirmat l-ewwel kuntratt biex jibda l-proġett. "Ma niftakarx għax tant għamilt affarijiet" – Mizzi Aquilina: "Kien moħħok fil-kontijiet il-Panama" Mizzi: "Jien mhux bħalek moħħni biex ninvestiga dawn l-affarijiet biss imma għamilt ħafna affarijiet b'rabta mal-futur tal-pajjiż" Battibekk dwar il-proġett tal-bini tal-Isptar Mater Dei u kemm dam biex tlesta. Beppe Fenech Adami qal li l-proġett tal-Electrogas ġie inawgurat fl-2017. B'Mizzi jirrispondi li dam ħafna inqas miż-żmien li fih tlesta l-bini tal-isptar Mater Dei. Callus: " Inthom għatulna li se jkun lest fi żmien sentejn" Konrad Mizzi jirrispondi billi jgħidlu li ma jridx jgħid lin-nies fejn jaħdem u jekk hux veru li jmur ix-xogħol. Aquilina: "Qed tobdi lil Joseph Muscat u qed twieġeb issa hux" Mizzi: " Jien nista' ngħid min kienu l-esperti fil-proġett" Fenech Adami: "Kompli obdi lil Joseph u wieġeb" Mizzi qed jispjega li l-iskop tal-proġett kien li t-tanker tal-gass jitlaq ladarba l-pajjiż ikollu l-pipeline tal-gass. Callus jistaqsi li jekk l-iskop tat-tanker hu li eventwalment jitlaq għaliex tneħħietlu l-magna? Mizzi: "Għidilna jekk tmurx għax xogħol inti" Mizzi joġġezzjona. Callus jgħidlu li l-iskop ta' Mizzi hu li jiddevja mis-suġġett. Konrad Mizzi qal li hu jaħseb u kulħadd qabel li floating storage kienet l-aħjar għażla. Kompla jispjega li l-proġett kif sar kien l-aktar mod sigur għaliex f'każ li jinqala' xi ħaġa l-powerstation ma kien jiġrilha xejn. Karol Aquilina: "Kien hemm diversi li ppreżentaw l-offerta. Veru li kien hemm min ma offriex a floating storage?" Konrad Mizzi: " Ma nafx ngħidlek bl-amment" Karol Aquilina: " Ara l-aħħar sentenza, għidilna x'hemm" Konrad Mizzi: "Mela jien ngħid li trid inti. Għidli x'inhi l-mistqosija?" Mizzi qal li ġie deċiż li ssir il-floating storge wara li saru l-istudji u li l-Awditur Ġenerali faħħar il-mod kif dan ġie deċiż. Beppe Fenech Adami qal li dak li ddeċidew tmin ġimgħat wara l-elezzjoni, sar. Mizzi jattakka lil Fenech Adami b'John Debono u li jqabbdu jiġbor il-flus għalih. Mizzi: "Alla ħares tkun taf x'ġej" Fenech Adami: "Kompli ivvinta ta" Beppe Fenech Adami fakkru li hu qed ikun investigat mill-FIAU, li ġie eskluż milli jidħol fl-Istati Uniti, li r-rapport tal-Awditur Ġenerali jikkundannah u li qed ikun investigat mil-Pulizija. Karol Aquilina qal li jkun aħjar jekk ikomplu jitkellmu fuq ir-rapport. Ryan Callus jgħidu li ilu jiġi quddiem il-PAC minn tal-inqas 7 darbiet u matulhom ħela l-ħin. Id-deputat tal-PL Glenn Bedingfield qal lil Beppe Fenech Adami li jekk irid is-serjetà għandu jmexxi s-seduta bis-serjetà. Karol Aquilina jirreferi lil Mizzi għal paġna 18 tar-rapport, l-aħħar paragrafu. Aquilina staqsih : "Naqblu li d-deadline tal-proġett kien f'Marzu tal-2015? Mizzi qal li dak li kien hemm imniżżel fl-RFP probabbilment imma qabel tibda tibni trid il-permess. Konrad Mizzi kompla jispjega li naturalment kien hemm ċertu dewmien f'numru ta' stadji. Il-Ministru Clayton Bartolo jistaqsi meta traħħsu l-kontijiet tad-dawl u l-ilma. Mizzi qal li raħsu fl-2014. Ikompli l-battibekk bejn Mizzi u Callus. Callus: “Għidilna għalfejn ħfirt 40 mijun ewro f'taxxa? Għidilna għnd min marru?” Mizzi: “Għidilna fejn taħdem u jekk tmurx għax-xogħol” Il-laqgħa tal-PAC, bħal ma jiġri f'kull seduta, hi kkaratterizza minn għajjat u battibekki. Bedingfield lil Fenech Adami: “Trid is-serjetà u mintix timxi bis-serjetà inti stess.” Konrad Mizzi qal li meta ħadu over tal-Enemalta, kellha biljun ewro dejn. Qal ukoll li l-Enemalta tixtri l-gas mill-Electrogas. Qal li l-unika deadline li kellu l-Gvern Laburista kien li jorħsu l-kontijiet tad-dawl u l-ilma. Aquilina: “Kien hemm konsegwenza fuq l-Electrogas talli ma lestewx mad-deadline?” Mizzi: ” Niċċekkja u ngħidlek. Sa fejn naf jien il-penali kienu sa sitt xhur u jeħlu l-penali u jonqsulhom minn meta jispiċċa l-kuntratt.” Mizzi jgħid li talli ttardjaw xi sitt xhur l-Electrogas weħlu 18-il miljun f'danni. Aquilina jistaqsi: “18-il miljun kien il-massimu jew kellhom jeħlu aktar?” Mizzi jirrispondi li 18-il miljun għal sitt xhur huma ħafna flus. Aquilina jirreferi għall-Enemalta li għamlet capping tal-ammont dwar il-penali u allura l-Electrogas kellhom jeħlu aktar flus f'penali. Aquilina jaqra mir-rapport tal-Awditur Ġenerali u jispjega li l-Enemalta setgħat twaqqaf il-kuntratt jekk il-proġett idum aktar minn sitt xhur u kollox għas-spejjeż tal-Electrogas. Mizzi jgħid irid jara ċertu dokumenti biex ikun jista' jwieġeb. Aquilina jistaqsi jekk kienx hemm arranġament bis-sehem tal-Gvern biex l-Electrogas tkun salvata għaliex kienet fuq sieq waħda. Konrad Mizzi qal li wieħed irid jifhem li dan kollu hu parti minn package. “Wieħed jinnegozja dawn l-affarijiet f'pakkett.” Mizzi jitlob pawża ta' żewġ minuti. Ix-xandira tal-PAC se tkun wieqfa għal ftit ħin. Tkompli l-laqgħa tal-PAC. Mizzi qal li t-18-il miljun ewro huma dovuti u ma nħafrux. Jgħid li għas-seduta li jmiss se jiċċekkja kem kienet eżatt il-penali qabel ma ġiet capped għal 18-il miljun ewro u se jiċċekkja ukoll kemm qed tħallas f'interessi l-Electrogas. Mizzi kompla jgħid li l-gvern għandu jkun kburi tal-ftehim li għamel mal-Electrogas u li kien ftehim favur l-Enemalta filwaqt li jiddeskrivi l-proġett bħala straordinarju. Jistaqsi Ryan Callus, b'Mizzi jitolbu jġib it-timesheet ta’ fejn jaħdem, b’Callus jassigurah li hu jmur għax-xogħol kuljum u li mhux se jwaqqfu milli jagħmillu l-mistoqsijiet għax mhux se jbeżżgħu meta jattakkah. Karol Aquilina staqsa jekk l-Electogas għamlitx ċertu talbiet man-negozjati mal-Enemalta inkluż dwar l-40 miljun ewro f’taxxa. Konrad Mizzi jiċħad li l-Enemalta “iffrankat” lill-Electrogas 40 miljun ewro f’taxxa. Mizzi insista li ma jafx kemm kienet ir-rata ta’ interess fuq il-penali ta’ 18-il miljun ewro. Qal li kieku kienet ta’ 2% kienet taffettwa r-rati kummerċjali. Il-laqgħa tieqaf hawn bil-kumitat jaġġorna għall-Erbgħa li ġej, 23 ta’ Frar fis-2pm. Amy Borg Fl-aħħar seduta Mizzi jgħid li ma kienx preżenti meta nħafru €40 miljun taxxa lill-Electrogas KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook